ai4bharat/Pralekha huggingface dataset:
وزارت خزانہ
مرکزی وزیر خزانہ محترمہ نرملا سیتا رمن 11 سے 16 اکتوبر 2022 تک آئی ایم ایف-ورلڈ بینک کی سالانہ میٹنگ میں شرکت کے لیے امریکہ کے سرکاری دورے پر آج دیر رات روانہ ہوں گی
مرکزی وزیر خزانہ جی 20 کے وزرائے خزانہ اور سینٹرل بینک کے گورنروں کی میٹنگوں کے علاوہ کئی ممالک کے ساتھ دو طرفہ میٹنگوں میں بھی شرکت کریں گی
خزانہ اور کارپوریٹ امور کی مرکزی وزیر محترمہ نرملا سیتا رمن 11 اکتوبر 2022 سے شروع ہونے والے سرکاری دورے پر امریکہ جائیں گی۔ اپنے دورے کے دوران، محترمہ سیتا رمن بین الاقوامی مالیاتی فنڈ  اور عالمی بینک کی سالانہ میٹنگوں کے علاوہ جی 20 کے وزرائے خزانہ اور سینٹرل بینک کے گورنر  کی میٹنگوں میں بھی شرکت کریں گی ۔
وزیر خزانہ جاپان، جنوبی کوریا، سعودی عرب، آسٹریلیا، بھوٹان، نیوزی لینڈ، مصر، جرمنی، ماریشس، متحدہ عرب امارات، ایران اور نیدر لینڈ سمیت کئی ممالک کے ساتھ دو طرفہ میٹنگوں میں شرکت کریں گی۔ وزیر خزانہ او ای سی ڈی، یورپی کمیشن اور یو این ڈی پی کے قائدین اور سربراہان سے ون آن ون میٹنگوں کا بھی انعقاد کریں گی۔
ایک اعلیٰ سطحی میٹنگ میں وزیر خزانہ امریکہ کی وزیر خزانہ محترمہ جینیٹ ییلن اور عالمی بینک کے صدر جناب ڈیوڈ مالپاس سے الگ الگ میٹنگیں کریں گی تاکہ باہمی دلچسپی کے امور پر تبادلہ خیال کیا جا سکے۔
مرکزی وزیر خزانہ واشنگٹن ڈی سی میں واقع ایک ممتاز غیر منافع بخش عوامی پالیسی تنظیم، بروکنگز انسٹی ٹیوشن میں ’’ہندوستان کے اقتصادی امکانات اور عالمی معیشت میں رول‘‘ کے موضوع پر فائر سائڈ چیٹ میں بھی حصہ لیں گی۔
محترمہ سیتا رمن اس دورے کے دوران جان ہاپکنز یونیورسٹی کے اسکول آف ایڈوانسڈ انٹرنیشنل اسٹڈیز  میں ’ٹیکنالوجی، فائننس اور حکمرانی‘ کے باہمی ربط کے ذریعے ہندوستان کی منفرد ڈیجیٹل پبلک گڈز  اسٹوری اور ہندوستان میں پیدا ہونے والے ملٹی پلائر اثرات پر اپنے خیالات شیئر کریں گی۔
دورے کے بعد کے حصے کے دوران، مرکزی وزیر خزانہ یو ایس آئی بی سی اور یو ایس آئی ایس پی ایف کے ساتھ گول میز میٹنگوں میں شرکت کریں گی جن کے موضوعات ’ہندوستان-امریکہ کوریڈور میں سرمایہ کاری اور اختراع کو مضبوط بنائیں‘ اور ’ہندوستان کے ڈیجیٹل انقلاب میں سرمایہ کاری‘ ہوں گے۔ سرکردہ بزنس لیڈروں اور سرمایہ کاروں کے ساتھ ان میٹنگوں کا مقصد ہندوستان کی پالیسی ترجیحات کو اجاگر کرنا اور سرمایہ کاری کے ایک مقام کے طور پر ہندوستان کی کشش کو ظاہر کرتے ہوئے غیر ملکی سرمایہ کاری کو آسان بنانے کے اقدامات پر غور کرنا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-11243
(Visitor Counter : 139
نائب صدر جمہوریہ ہند کا سکریٹریٹ
نائب صدر جمہوریہ نے گنیش چترتھی سے قبل عوام کو مبارکباد دی
نائب صدر جمہوریہ جناب جگدیپ دھنکھر نے گنیش چترتھی کے موقع پر عوام کو مبارکباد دی ہے ۔ ان کے پیغام کا متن درج ذیل ہے :
’’ میں گنیش چترتھی کے پُر مسرت موقع پر سبھی کو اپنی مبارکباد اور نیک خواہشات پیش کرتا ہوں۔
روایتی جوش و خروش کے ساتھ منایا جانے والا تہوار گنیش چترتھی حکمت اور خوشحالی کے دیوتا بھگوان گنیش کا یومِ پیدائش کا دن ہے۔ بھارت کی ثقافتی روایات میں انتہائی مقدس بھگوان گنیش کو ، اُن کے عقیدتمند ہر نیک کے کام کے آغاز پر یاد کرتے ہیں ۔
گنیش چترتھی کا تہوار، بھارت کی گونا گوں ثقافت کی نمائندگی کرتی ہے ، جو ذات پات ، مذہب اور خطے کی سرحدوں سے پرے ہے ۔ اس موقع پر میں اپنے تمام ہم وطنوں کی اچھی صحت، خوشی اور خوشحالی کی پراتھنا کرتا ہوں۔ ‘‘
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 9691
(Visitor Counter : 76
وزارت خزانہ
انکم ٹیکس کے محکمے نے حیدر آباد میں تلاشیاں لیں
نئی دہلی، 9 جولائی 2021، انکم ٹیکس کے محکمے میں حیدر آباد میں مقیم ایک گروپ کے سلسلے میں 6 جولائی 2021 کو تلاشی اور ضبطی کی کارروائی کی۔ یہ گروپ ریئل اسٹیٹ ، تعمیر، فضلے کے بندوبست اور بنیادی ڈھانچے کے کاموں میں مصروف ہے۔ اس کی فضلے کے بندوبست کی سرگرمیاں پورے بھارت میں چل رہی ہیں، جبکہ ریئل اسٹیٹ کی سرگرمیاں خصوصاً حیدر آباد میں مرکوز ہیں۔
تلاش اور ضبطی کی کارروائی کے دوران جرائم سے متعلق بہت سی دستاویزات، کھلی شیٹ وغیرہ ضبط کی گئیں جس سے پتہ چلتا ہے کہ یہ گروپ بغیر حساب کتاب کے لین دین میں ملوث ہے۔ یہ پایا گیا کہ گروپ نے سنگا پور میں مقیم ایک نان ریزیڈنٹ کو میجوریٹی اسٹیک فروخت کئے ہیں۔ یہ کام گروپ کی ایک کمپنی نے مالی سال 19۔2018 کے دوران کیا اور اس سے بہت زیادہ کیپیٹل منافع حاصل کیا۔گروپ نے بعد میں متعلقہ پارٹیوں کو شیئر کی خرید و فروخت کے ذریعہ کئی مشتبہ اسکیمیں چلائیں اور جس سے ہونے والے خسارے کو حاصل کئے گئے کیپیٹل منافع کے خلاف استعمال کیا۔ اس سلسلے میں جرم سے متعلق شہادت/ دستاویزات حاصل کرلی گئی ہیں۔ جس سے پتہ چلتا ہے کہ متعلقہ کیپیٹل منافع کو برابر کرنے کے لئے مصنوعی طور پر خسارہ تیار کیا گیا تھا۔ تلاش کی کارروائی میں تقریباً 1200 کروڑ روپے کے مصنوعی خسارے کا پتہ چلا، جس پر متعلقہ ٹیکس مقرر کرنے والے افسر کے ذریعہ ٹیکس لگایا جائے گا۔
اس کے علاوہ تلاشی کے دوران پتہ چلا کہ ٹیکس دہندہ نے متعلقہ پارٹی لین دین کے سلسلے میں 288 کروڑ روپے تک کا ناقابل وصول قرض کا بھی جھوٹا دعوی کیا تھا، جس کو حاصل کئے گئے مذکورہ منافع کے خلاف استعمال کیا گیا۔تلاشی کے دوران جس مصنوعی غلط دعوے سے متعلق جرم کے دستاویزات پائے گئے۔ تلاشی کے دوران گروپ کے ایسو سی ایٹ کے ساتھ بغیر حساب کتاب کے نقد لین دین کا بھی پتہ چلا اور اس کے طریقہ کار کی جانچ کی جارہی ہے۔
تلاشی اور ضبطی کی کارروائی کی نتیجے میں اور جرم کا پتہ دینے والے مختلف دستاویزات ملنے کی بنیاد پر اداروں اور ایسوسی ایٹ نے تسلیم کیا کہ ان کے پاس 300 کروڑ روپے کی بغیر حساب کتاب کی آمدنی ہے اور وہ اس پر مناسب ٹیکس ادا کرنے پر متفق بھی ہوگئے ہیں۔
آگے کی جانچ چل رہی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-6396
(Visitor Counter : 117
وزیراعظم کا دفتر
وزیر اعظم جناب نریندر مودی نے نیپال کے وزیر اعظم عزت مآب جناب شیر بہادر دیوباسے ٹیلیفون پربات کی
نئی دہلی،19؍جولائی: وزیر اعظم جناب نریندر مودی نے آج نیپال کے وزیر اعظم عزت مآب جناب شیر بہادر دیوبا سے فون پر بات چیت کی۔ وزیراعظم جناب نریندر مودی نے جناب دیوبا کو نیپال کے نئے وزیراعظم کی حیثیت سے منتخب ہونے نیز پارلیمنٹ میں اعتماد کا ووٹ حاصل کرنے پر مبارکباد اور نیک خواہشات پیش کی۔
ہندوستان اور نیپال کے مابین خصوصی دوستی کو مزید مستحکم کرنے نیز ہزاروں سالہ قدیم عوامی تعلقات کو یاد کرتے اور اس کا حوالہ دیتے ہوئے وزیراعظم مودی نے دونوں ممالک کے خوشگوار تعلقات کا برسبیل تذکرہ بھی کیا۔ دونوں رہنماؤں نے تمام شعبوں میں باہمی تعاون کوفروغ دینے کے لئے مل کر کام کرنے پر اتفاق کیا۔
دونوں رہنماؤں نے خاص طور پر ، عالمی وبا کووڈ-19کے خلاف جاری کوششوں کے تناظر میں تعاون اور ہم آہنگی کو مزید مستحکم کرنے کے طریقوں پر بھی تبادلہ خیال کیا۔
ٹیکسٹائلز کی وزارت
آسٹریلوی ہائی کمشنر نے نیشنل کرافٹس میوزیم میں آسٹریلوی ٹیکسٹائل کی نمائش ’جراچررا: ونڈ آف دی ڈرائی سیزن‘ کا دورہ کیا
جراچررا: دی ونڈ آف دی ڈرائی سیزن نمائش کا اہتمام وزارت ٹیکسٹائل اور آسٹریلوی ہائی کمیشن کے ذریعہ کیا گیا
عالیجناب بیری او فیرل اے او، ہندوستان میں آسٹریلیا کے ہائی کمشنر اور محترمہ شبھرا، ٹریڈ ایڈوائزر اینڈ ڈیولپمنٹ کمشنر دستکاری اور ہینڈ لوم، وزارت ٹیکسٹائل نے آسٹریلوی ٹیکسٹائل کی جراچرا نمائش دیکھنے کے لیے نیشنل کرافٹس میوزیم کا دورہ کیا۔
یہ نمائش پہلی بار ہندوستان میں منعقد کی گئی ہے، اور اسے کولکتہ، ممبئی اور فی الحال نیشنل کرافٹس میوزیم اور ہست کلا اکیڈمی میں 1 سے 17 مارچ کے دوران نمائش کے لیے رکھا گیا ہے۔ اس کا اہتمام جی 20 سیکرٹریٹ، ٹیکسٹائل کی وزارت، نئی دہلی میونسپل کونسل کے تعاون سے کیا گیا ہے اور نیشنل انسٹی ٹیوٹ آف فیشن ڈیزائن کے ذریعے تیار کیا گیا ہے۔ اس کے بعد نمائش چنئی اور بنگلورو کا دورہ کرے گی۔
نمائش ’جراچررا: دی ونڈ آف دی ڈرائی سیزن‘ میں خواتین کے ٹیکسٹائل آرٹ کا ایک شاندار مجموعہ پیش کیا گیا ہے جسے آرنہیم لینڈ  میں ببررا خواتین کے مرکز سے لایا گیا ہے، جو دنیا کے سب سے دور دراز آرٹ کے مراکز میں سے ایک ہے۔ نمائش میں عصری ذرائع کا استعمال کرتے ہوئے قدیم کہانیوں کی عکاسی کرنے والی خواتین کی نمائش کی گئی ہے، اور نمائش میں چلتے ہوئے شمالی آسٹریلیا کے قدیم ملک کا سفر کرنے جیسا محسوس ہوتا ہے۔
اس نمائش میں مننگریڈا کے نو زبانوں کے گروپوں سے تعلق رکھنے والی 16 خواتین فنکاروں کے فن پاروں کی نمائش کے ذریعے خطے کے ثقافتی اور لسانی تنوع کا جشن منایا گیا ہے۔ اس نمائش میں زیادہ تر فنکار کونینجاکو ہیں۔ تاہم، اس میں گُر-گونی، نجبانہ، ماوانگ، براررا، جمبارراپوینگو، جنانگ، ریمبرنگا، کریول اور کون زبانوں کے اداکار بھی ہیں۔ آسٹریلیا میں آج بھی تقریباً 120 مقامی زبانیں بولی جاتی ہیں۔ آج، ببرہ خواتین کا مرکز 30 سے زیادہ خواتین فنکاروں کو سپورٹ کرتا ہے اور اس نے 100 سے زیادہ اسکرین ڈیزائن بنائے ہیں جن میں آرنہیم لینڈ کی متنوع ثقافتوں اور ملک کی عکاسی کی گئی ہے۔
ہزاروں زائرین نے نہ صرف اس نمائش کو دیکھا بلکہ اس میں گہری دلچسپی بھی دکھائی۔
وزارت دفاع
آئی این ایس سمیدھا کا بالی، انڈونیشیا کا دورہ
جنوب مشرقی بحر ہند میں بھارتی بحریہ کی طویل فاصلے کی تعیناتی کے حصے کے طور پر، آئی این ایس سمیدھا، 4 اگست سے 6 اگست 2022 تک پورٹ تان جنگ بے نووا، بالی کے دورے پر ہے۔ یہ بحری جہاز، بھارت کے یوم آزادی اور آزادی کا امرت مہوتسو کا جشن منانے کے موقع پر، براستہ پرتھ، آسٹریلیا ہوکر وہاں پہنچا ہے۔ بالی کے اس دورے کا مقصد، دوطرفہ تعلقات کو مستحکم بنانا، فوجی اشتراک میں اضافہ کرنا اور انڈونیشیا کی بحری فوج کے ساتھ ہم آہنگی اور باہمی ربط وضبط کو بہتر بنانا ہے۔ بالی میں اپنے قیام کے دوران، بحری جہاز آئی این ایس سمیدھا کے عملے کے ارکان انڈونیشیا بحریہ کے اپنے ہم منصب عہدیداروں کے ساتھ پیشہ ورانہ تبادلہ خیال کریں گے اور کھیل کود کے مقابلوں میں حصہ لیں گے۔
2اگست 2022 کو انڈونیشیا کی بحریہ کے ایک باوقار بحری جہاز بالی پہنچنے سے قبل، آئی این ایس سمیدھا نے کے آر آئی سلطان حسام الدین کے ساتھ ایک بحری ساجھیداری مشق کا انعقاد کیا۔ ان فوجی مشقوں کی بدولت اپنے پیشہ ورانہ تجربات سے ایک دوسرے کو واقف کرانے اور دونوں ملکوں کی بحری افواج کے درمیان بحری تعاون واشتراک کو مستحکم بنانے کا ایک موقع فراہم ہوا ہے۔
آئی این ایس سمیدھا، اندرون ملک تیار کردہ ساحل سے دور گشت کرنے والا بحری فوج کا ایک جہاز ہے اور اسے آزادانہ طور پر کام کرنے اور بیڑے کی کارروائیوں کی معاونت کی غرض سے تعینات کیا جاتا ہے۔ یہ بحری جہاز وشاکھا پٹنم میں قائم بھارتی بحریہ کے مشرقی بیڑے کا ایک حصہ ہے اور یہ مشرقی بحریہ کی کمان، کے فلیگ آفیسر کمانڈنگ ان چیف کی کارروائی جاتی کمان کے تحت کام کرتا ہے۔
نوجوانوں کے امور اور کھیل کود کی وزارت
کھیل کے مرکزی وزیر کرن ریجیجو اور اداکار ودیُت جاموال آئی ٹی بی پی کے ساتھ 200 کلومیٹر کی ’فٹ انڈیا واکیتھان‘ کو جھنڈی دکھاکر روانہ کریں گے
کھیل کے مرکزی وزیر کرن ریجیجو اور اداکار ودیُت جاموال آئی ٹی بی پی کے ساتھ 200 کلومیٹر کی ’فٹ انڈیا واکیتھان‘ کو جھنڈی دکھاکر روانہ کریں گے
مرکزی وزیر کھیل جناب کرن ریجیجو ،اداکار ودیُت جاموال کے ساتھ راجستھان کے جیسلمیر میں 31 اکتوبر کو 200 کلومیٹر لمبی ‘ فٹ انڈیا واکیتھان‘ کو جھنڈی دکھا کر روانہ کریں گے۔
اس واکیتھان کا انعقاد بھارت تبت سرحد پولیس  کے ذریعہ کیا جارہا ہے اور یہ تین دین  تک چلے گی۔ اس میں مختلف مرکزی مسلح پولیس دستے  کے جوان اور اہلکار حصہ لیں گے اور 200 کلومیتر سے زیادہ کی دوری طے کریں گے۔
واکیتھان مارچ دن رات جاری رہے گا اور بھارت - پاکستان سرحد کے ساتھ واقع علاقے میں تھار ریگستان کے ٹیلوں سے ہوکر گزرے گا۔
آئندہ پروگرام کے سلسلے میں بھی جناب ریجیجو نے کہا،’’فٹ انڈیا موومنٹ کو لوگوں کا موومنٹ بنانے کےلئے ہمارے وزیراعظم کی یہ واضح اپیل تھی۔ مجھے بے حد خوشی ہے کہ ہماری مسلح افواج کے بہادر فوجی اس انوکھے واکیتھان کے ذریعہ سے فٹنیس کےلئے ایک ساتھ آئے ہیں۔ میں جیسلمیر میں ان کے ساتھ شامل ہوکر ان کے ساتھ واک میں حصہ لوں گا۔ ملک کے ہر کونے میں فٹ انڈیا موومنٹ کو لے جانا وزارت کھیل کی ایک اہم پہل ہے۔‘‘
بالی ووڈ اداکار اور فٹنیس آئیکن ودیُت جاموال نے ان کے خیالات کی حمایت کی۔ انہوں نے کہا ،’’مجھے بہت خوشی ہے کہ فٹ انڈیا واکیتھان کے ذریعہ سے فٹنیس کی اہمیت پر بہت زور دیا گیا ہے ۔ جناب ریجیجو کے ساتھ اس واکیتھان کو جھنڈی دکھا کر روانہ کرنا ہمارے لئے ایک اعزاز کی بات ہے اور ہمارے جوان فٹنیس کے بارے میں تشہیر کرنے کےلئے اس مشن میں ہمارے ساتھ شامل ہوں گے۔‘‘
’فٹ انڈیا واکیتھان ‘کا مقصد بھارت میں فٹ اور صحت مند طرز زندگی کے سلسلے میں بیداری پیدا کرنا ہے اور یہ حال ہی میں مکمل ’فٹ انڈیا فری ڈم رن‘ سے اس بارے میں پتہ چلتا ہے کہ لوگ اس مہم کو کتنی اہمیت دے رہے ہیں ۔اس دوڑ میں پورے بھارت سے 6.5 کروڑ سے زیادہ لوگوں نے حصہ لیا تھا۔
ن م :ا م
U:6828
(Visitor Counter : 83
وزارت اطلاعات ونشریات
’این ایف ڈی سی اسکرین رائٹرز ‘لیب 2023 نے پین انڈیا سے آٹھ متحرک مصنفین اور اسکرپٹس کی نقاب کشائی کی
متعدد انواع کے آٹھ پراجیکٹس بشمول جادوئی حقیقت پسندی،فنٹاسی ، ہارر/تھرلر، خواتین کو بااختیار بنانا، سرحد پار سیاست، ایل جی ٹی بی کیو+ مسائل، اور ذہنی بیماری، این ایف ڈی سی اسکرین رائٹرز لیب کے 16ویں ایڈیشن کے لیے پورے ہندوستان سے اصل آوازوں کی نشوونما، پرورش اور فروغ کے لیےمنتخب کیے گئے ہیں، جو کہ ترقی کے لیے ایک جاری اقدام ہے۔ آٹھ اسکرین رائٹرز، جو اشتہاری فلموں، مختصر فلموں، دستاویزی فلموں اور فیچر فلموں کے فلم ساز بھی ہوتے ہیں، نے متعدد زبانوں میں منتخب اسکرپٹ لکھی ہیں، جن میں ہندی، مراٹھی، انگریزی، اردو، ملیالم، بنگالی، اڑیا اور تبتی شامل ہیں۔ مصنفین میں سے دو "بہترین مراٹھی فلم" اور "بہترین سنیماٹوگرافی" کے لیے نیشنل ایوارڈ یافتہ ہیں۔
"ہم، این ایف ڈی سی میں، پرزور انداز میں محسوس کرتے ہیں کہ ایک اچھی طرح سے لکھی ہوئی اسکرپٹ ایک زبردست کہانی، دلکش کرداروں اور بامعنی مکالمے کی بنیاد بناتی ہے، یہ سب ایک کامیاب فلم کے ضروری عناصر ہیں۔" این ایف ڈی سی کے مینیجنگ ڈائریکٹرجناب پرتھول کمارنے کہا، "ہم اپنے مصنفین کو ان کی منفرد کہانیوں کو بہتر طریقے سے تیار کرنے کے لیے نہ صرف تربیت دینے میں سب سے آگے ہیں، بلکہ انڈسٹری کے رجحانات اور طرز عمل کو برقرار رکھتے ہوئے، فلم صنعت میں ملکی اور بین الاقوامی پروڈیوسرز اور سرمایہ کاروں تک کامیابی سے پیش کر رہے ہیں۔"
تین حصوں پر مشتمل ایک جامع ورکشاپ ایک سالانہ پروگرام ہے جو ابھرتے ہوئے اور قائم کردہ اسکرین رائٹرز کو ہندوستان اور دنیا بھر کے مشہور اسکرپٹ ماہرین کی رہنمائی میں اپنے اسکرین پلے کو مکمل طور پر تیار کرنے کا موقع فراہم کرتا ہے۔
اس سال کے سرپرستوں میں این ایف ڈی سی اسکرین رائٹرز لیب کے بانی مارٹن رابرٹس ، کلیئر ڈوبن ، بیکاس مشرا ، اور کیتکی پنڈت  شامل ہیں۔
جائزہ لینے والوں میں ہندوستانی اور بین الاقوامی فلم ساز، پروڈیوسر، اور صحافی میلینی ڈکس، سنتھیا کین، گیان کوریا، عارفی لامبا، سدھارتھ جاٹلا، ادیتا جھون والا، اور کاچن کالرا شامل ہیں۔
2023 اسکرین رائٹرز کے لیب کے شرکاء اور منصوبے یہ ہیں :
اویناش ارون - "بومرنگ" 
سنجو کڈو - "کوسلا "
روہن کے مہتا - "ایبسینٹ "
نیہا نیگی - "چھاونی "
وتسلا پٹیل - "دانت "
بسوا رنجن پردھان - "پرامان پتر"
دیوا شاہ - "چھب "
سویتا سنگھ - "بالیڈ آف دی سرکس" 
اسکرین رائٹرز کی لیب 2023 بیچ : روہن کے مہتا، وتسلا پٹیل، سنجو کڈو،
سویتا سنگھ، بسوا رنجن پردھان، نیہا نیگی، اویناش ارون، دیوا شاہ
فوٹو:این ایف ڈی سی
پچھلے، ایوارڈ یافتہ پروجیکٹس جو این ایف ڈی سی اسکرین رائٹرز کی لیب سے شروع ہوئے ہیں، ان میں شامل ہیں لنچ باکس ، لپ اسٹک انڈر مائی برقعہ ، دم لگا کے ہیشا ، تتلی ، شب ، اے ڈیتھ ان دی گنج، آئی لینڈ سٹی ، بامبے روز ، اور چسکیٹ  ۔
وزیراعظم کا دفتر
وزیر اعظم نے اروناچل پردیش میں 254، 4جی موبائل ٹاورس کی تنصیب پر مسرت کا اظہار کیا
وزیر اعظم جناب نریندر مودی نے اروناچل پردیش میں 254، 4جی موبائل ٹاورس کی تنصیب پر اپنی مسرت کا اظہار کیا ہے۔
ٹوئیٹس کے ایک سلسلے کے تحت، مرکزی وزیر جناب کرن رجیجو نے مطلع کیا کہ اروناچل پردیش میں 254 ، 4جی موبائل ٹاورس کو قوم کے نام وقف کیا گیا ہے۔ انہوں نے مزید کہا کہ دور دراز واقع 336 مواضعات کے لیے تیز رفتار انٹرنیٹ سہولت عوام کی زندگیوں کو بدل رکھ دے گی۔
مرکزی وزیر کے ذریعہ کیے گئے ٹوئیٹس کے ایک سلسلے کا جواب دیتے ہوئے، وزیر اعظم نے ٹوئیٹ کیا؛
’’اروناچل پردیش میں کنکٹیویٹی کو آگے بڑھانے کے لیے عمدہ خبر‘‘
وزیراعظم کا دفتر
وزیراعظم نے اتر پردیش کے کچھ حصوں میں آسمانی بجلی گرنے سے ہوئے جانی نقصان پر تعزیت کا اظہار کیا
انہوں نے متاثرین کے لئے مالی امداد کا اعلان کیا ہے
نئی دہلی، 12 ؍جولائی : وزیراعظم جناب نریندر مودی نے اتر پردیش کے کچھ حصوں میں آسمانی بجلی گرنے کی وجہ سے ہوئے جانی نقصان پر گہرے رنج وغم کا اظہار کیا ہے اور متاثرین کے لئے مالی امداد کا اعلان کیا ہے۔
وزیراعظم نے ایک ٹوئیٹ میں کہا : اتر پردیش کے کئی حصوں میں آسمانی بجلی گرنے سے ہوئے جانی نقصان پر بہت دکھ ہوا، اس سانحہ میں جن لوگوں کو اپنی جانوں سے ہاتھ دھونا پڑا ہے اُن کے اہل خانہ کے تئیں میں اپنا دکھ ظاہر کرتا ہوں۔ ایشور انہیں دکھ کو برداشت کرنے کی طاقت دے: وزیراعظم نریندر مودی۔
وزیراعظم کو اتر پردیش کے کچھ حصوں میں آسمانی بجلی گرنے کے سبب ہوئے جانوں کے اتلاف کے بارے میں بتایا گیا کہ پی ایم این آر ایف سے مرنے والوں کے لواحقین کے لئے 2 -2 لاکھ روپے کی مالی امداد کا اعلان کیا گیا ہے، جب کہ زخمیوں کو 50 -50 ہزار روپے دیئے جائیں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ع م۔ ق ر
6485U-
(
وزیراعظم کا دفتر
وزیراعظم نریندر مودی کا شہریت ترمیمی قانون -2019 پر اہم پیغام
نئی دہلی،16؍ دسمبر، وزیراعظم نریندر مودی نے ہندوستانیوں کو یقین دلایا ہے کہ شہریت ترمیمی قانون کا کسی بھی مذہب کے ہندوستانی شہری پر کوئی اثر نہیں ہوگا۔ سلسلے وار ٹوئیٹ میں انہوں نے کہا ہے کہ ’’شہریت ترمیمی قانون پر پُرتشدد احتجاج افسوسناک اور انتہائی پریشان کُن ہیں۔بحث ومباحثہ ، تبادلہ خیال اور اختلاف رائے جمہوریت کا لازمی جز ہیں لیکن سرکاری املاک اور معمول کی زندگی کو درہم برہم کرنے، ہماری روایت کا حصہ کبھی بھی نہیں رہا ہے‘‘۔
وزیراعظم نے مزید کہا ہے کہ شہریت ترمیمی قانون 2019 پارلیمنٹ کے دونوں ایوانوں میں زبردست حمایت کے ساتھ منظور کیا گیا ہے۔ بڑی تعداد میں سیاسی پارٹیوں اور ارکان پارلیمنٹ نے اس کو منظوری دینے کی حمایت کی۔ یہ قانون ہندوستان کی قبولیت ، ہم آہنگی، ہمدردی اور بھائی چارے کی صدیوں پرانی روایات کی عکاسی کرتا ہے۔
میں بہت واضح طور پر اپنے ہندوستانی ہم وطنوں کو یقین دلانا چاہتا ہوں کہ سی اے اے سے ہندوستان کے کسی بھی مذہب کے کسی بھی شہری پر کوئی اثر نہیں پڑے گا۔ کسی بھی ہندوستانی کو اس قانون کے بارے میں پریشان ہونے کی کوئی وجہ نہیں ہے۔ یہ قانون صرف ان لو گوں کے لئے جنہوں نے بیرونی ملکوں میں برسوں ظلم وستم کا سامنا کیا ہے اور ان کے پاس جانے کے لئے ہندوستان کے علاوہ کوئی اور مقام نہیں ہے۔
وقت کی ضرورت ہے کہ ہم سب مل کر ہندوستان کی ترقی اور ہر ہندوستانی ، خاص طور پر غریب، محروم اور کمزور طبقے سے تعلق رکھنے والے لوگوں کو بااختیار بنانے کے لئے کام کریں۔
ہم ذاتی مفاد میں کام کرنے والے گروپوں کو اجازت نہیں دے سکتے کہ وہ ہمیں تقسیم کریں اور گڑبڑ پیدا کریں۔
یہ وقت امن، اتحاد اور بھائی چارہ قائم رکھنے کا ہے۔ میری ہر ایک سے اپیل ہے کہ وہ ہر قسم کی افواہ اور چھوٹے پروپیگنڈے سے دور رہے۔
۔۔۔۔۔۔۔۔۔۔۔۔۔۔۔۔

U-5866
(
نوجوانوں کے امور اور کھیل کود کی وزارت
نوجوانوں کے امور اور کھیلوں کی وزارت نے 2022 میں بھارت کی طرف سے یونیسکو فنڈ فار ایلیمی نیشن آف ڈوپنگ ان اسپورٹس کےلئے 72124 ڈالر کا مالی تعاون جاری کیا
یہ اندازے کے مقابلے میں دو گنامالی تعاون ہے
یونیسکو نے فنڈ کے تئیں بھارتی حکومت کے مسلسل مالی تعاون اور کھیلوں میں ڈوپنگ کے خلاف لڑائی میں اپنے عزم کےلئے ستائش کی ہے
نئی دہلی،7 اپریل ،2022
پیرس میں 29سے 31 ستمبر،2019 کے لئے 7 سی او پی کے تحت ،سبھی فریق یونیسکو کے فنڈ فار دی ایلیمی نیشن آف ڈوپنگ ان اسپورٹ میں اپنے ملکوں کے باقاعدہ بجٹ کا ایک فیصد مالی تعاون دینے کےلئے متفق ہوگئے تھے۔یونیسکو ہیڈکوارٹر ،پیرس میں 26 سے 28 اکتوبر 2021 تک ہوئے کانفرنس آف پارٹیز  کے آٹھویں اجلاس کے عزم اور عہد 8 سی پی / 14 کی فہرست میں ،بھارتی حکومت کی نوجوانوں کے امور اور کھیلوں کی وزارت نے 2022 میں یونیسکو فنڈ فار ایلیمی نیشن آف ڈوپنگ ان اسپورٹس کےلئے 72124 ڈالر کا تعاون جاری کیا،جو اندازے کے مطابق جائزے کے مقابلے میں دو گنا ہے۔بھارتی حکومت کے نوجوانوں کے امور اور کھیل کی وزارت نے پہلی بار 2021 میں یونیسکو سے ملی درخواست کی بنیاد پر یونیسکو فنڈ میں 28172 ڈالر کا تعاون دیا تھا۔
اس کے پس منظر میں مارچ 2003 میں کھیل میں اینٹی ڈوپنگ پر کوپن ہیگن اعلان پر بھارتی حکومت کے ذریعہ اتفاق کا اظہار کیا گیا تھا،جو ایک سیاسی دستاویز تھا۔اس کے ذریعہ سے حکومتوں نے ورلڈ اینٹی ڈوپنگ ایجنسی کے ذریعہ لائے گئے ورلڈ اینٹی ڈوپنگ رولس کو رسمی طورپر تصدیق دینے اور نافذ کرنے کے اپنے ارادے کے اشارے دئے تھے۔یہ کھیلوں میں ڈوپنگ کے خلاف یونیسکو انٹرنیشنل کنونش کی تیاری کی سمت میں پہلا قدم تھا۔ہندوستان کھیلوں میں ڈوپنگ کے خلاف انٹرنیشنل کنونشن کا ایک اسٹیک ہولڈر ہے۔اسے ‘یونیسکو اینٹی ڈوپنگ کنونشن ’’کے طورپر بھی جانا جاتا ہے،جسےبھارت نے 7 نومبر 2007 کو منظوری دی تھی۔کنونش کا مقصد ڈوپنگ کی روک تھام کے مقصد سے اس کی روک تھام اور اس کے خلاف لڑائی کو فروغ دینا ہے۔نوجوانوں کے امور کی وزارت کے تحت آنے والے ایک خود مختار ادارہ قومی اینٹی ڈوپنگ ایجنسی بھارت میں اینٹی ڈوپنگ پروگراموں کو اپنانے ،عمل درآمد اور نفاذ کرنے کےلئے ذمہ داری ہے۔ ایشیا – اوشینیا علاقے میں ،اس کے کل 55 رکن ممالک  ہیں،جنہوں نے اس کنونشن پر دستخط کئے ہیں۔
یونیسکو نے فنڈ میں بھارتی حکومت کے مسلسل تعاون اور کھیلوں میں ڈوپنگ کے خلاف لڑائی میں عزم، خصوصی طورپر 23-2022 کے لئے فنڈ کی منظور ی کمیٹی کے رکن کے طور پر، اس میں ادا کیے گئے اہم کردار کے لیے اپنا شکریہ ادا کیا اور تعریف کی۔ کنونشن کی حکمرانی ہے. یہ شراکت 1 فیصد کی کم از کم شراکت کے مقابلے میں دوگنی ہے۔ یہ فنڈ کے مصدقہ مالیاتی بیانات میں شامل کیا جائے گا، جو9 سی او پی میں پیش کیا جائے گا۔ سرکاری فریقوں کے تعاون سے فنڈ کی آپریشنل اسٹریٹجی 25-2020 پر عمل درآمد کو حامیت دی جاتی ہے۔
ش ح ۔ا م۔
U:3997
(Visitor Counter : 91
صدر جمہوریہ کا سکریٹریٹ
جناب منوہرپاریکرکی رحلت پرصدرجمہوریہ ہند کی تعزیت
نئی دہلی ،18مارچ : صدرجمہوریہ ہند ، جناب رام ناتھ کووند نے گواکے وزیراعلیٰ جناب منوہرپاریکرکی رحلت پررنج وغم کا اظہارکیاہے ۔
اپنے تعزیتی پیغام میں صدرجمہوریہ ہند نے کہاہے کہ ‘‘گوا کے وزیراعلیٰ، جناب منوہرپاریکر کی علالت کے بعد ان کی رحلت کی خبرسے مجھے ازحد صدمہ لاحق ہواہے ۔ آنجہانی کی شخصیت جرأت اور وقارکو نمونہ تھی ۔ وہ دیانت داری کانمونہ تھے اور عوامی زندگی کے تئیں وقف تھے ۔ گواکے عوام اور بھارت کے لئے ان کی خدمات کو کبھی فراموش نہیں کیاجائیگا۔ ’’
۔۔۔۔۔۔۔۔۔۔۔۔۔۔۔۔
U-1601
(Visitor Counter : 35
وزارت دفاع
وزیر دفاع نے نئی دہلی میں منعقد ہونے والی شنگھائی تعاون تنظیم کے وزرائے دفاع کی میٹنگ کے شانہ بہ شانہ قزاخستان اور تاجکستان کے اپنے ہم مناصب کے ساتھ باہمی میٹنگوں کا اہتمام کیا
وزیر دفاع جناب راجناتھ سنگھ نے 27 اپریل 2023 کو نئی دہلی میں قزاخستان کے وزیر دفاع کرنل جنرل روسلان زاکسلیہ کوف اور تاجکستان کے وزیر دفاع کرنل جنرل شیرالی مرزو کے ساتھ علیحدہ علیحدہ باہمی میٹنگوں کا اہتمام کیا۔ دونوں وزرائے دفاع سے بات چیت کے دوران قزاخستان اور تاجکستان کے ساتھ بھارت کے دفاعی تعاون کا مکمل تفصیلی جائزہ لیا گیا۔ اس دوران باہمی مفادات پر مبنی تعاون کی توسیع کے طور طریقوں شناخت کرنے پر توجہ مرکوز کی گئی۔ میٹنگ میں باہمی مفادات سے متعلق دیگر موضوعات پر بھی تبادلہ خیالات کیے گئے۔
شنگھائی تعاون تنظیم  کی 28 اپریل، 2023 کو منعقد ہونے والی وزرائے دفاع کی میٹنگ میں حصہ لینے کے لیے تمام وزرائے دفاع، جناب راجناتھ سنگھ کی دعوت پر دہلی آرہے ہیں۔
سائنس اور ٹیکنالوجی کی وزارت
ڈی ایس ٹی پروگرام سماج کے سبھی طبقوں کی خواتین کو ایس ٹی ای ایم کے میدانوں میں ان کی پیشہ ورانہ زندگی کو فروغ دینے کے مقصد سے مدد فراہم کرتے ہیں
نئی دہلی،07 مارچ، 2021/
خواتین کے بین الاقوامی دن کے موقعے پر
بھارت کے شمال مشرقی خطے کے طلبا کا ایک گروپ مشہور شخصیتوں سے کافی متاثر تھا۔ یہ گروپ گواہاٹی کے انڈین انسٹی ٹیوٹ آف ٹیکنالوجی کے دورے پر تھا، جہاں اس نے ناسا کے سائنسدانوں سے ملاقات کی اور بات چیت کی۔
ان طلبا کو ایک پروگرام وگیان جیوتی کے دوران سائنس و ٹکنالوجی کے میدانوں میں نیز تھری ڈی پرنٹنگ ، فلیکسیبل الیکٹرانکس ، ڈیزائن، پالیمرز ، شمسی ، سیلز اور وغیرہ وغیرہ جیسی ابھرتی ہوئی ٹکنالوجیز کے موقعوں کے بارے میں بتایا گیا۔
یہ نیا پروگرام سائنس و ٹکنالوجی کے محکمے نےشروع کیا ہے اور اس کے ذریعے لڑکیوں کی سائنس میں دلچسپی لینے پر حوصلہ افزائی کی جاتی ہیں۔ یہ پروگرام دسمبر 2019 سے 50 جواہر نودئے ودیالیوں  میں چلایا جا رہا ہے اور اب اسے 22-2021 کے دوران مزید 50 جے این وی میں چلایا جائے گا۔
وگیان جیوتی کی سرگرمیوں میں طلبا – والدین کاؤنسیلنگ ، لیباریٹریز اور علم کے مراکز کے دورے ، مثالی شخصیتوں کے ساتھ بات چیت ، سائنس کیمپ، تعلیمی مدد دینے والی کلاسیز، وسائل پر مبنی مواد کی تقسیم اور نت نئے خیالات کو عمل میں لانے سے متعلق سرگرمیاں شامل ہیں۔ طلبا کو دی جانے والی تعلیمی مدد میں ویڈیو کلاسیز کی اسٹرنگ ، مطالعاتی مواد، روزانہ پیش آنے والی مشکلات اور معلومات میں شکوک و شبہات دور کرنے کے سیشن شامل ہیں۔
بھارت میں ایس ٹی ای ایم میں خواتین کی حصہ داری داخلے کی سطح سے لے کر سب سے اونچی سطح تک محدود رہی ہے جس کی وجہ بہت سی سماجی اور نظریاتی رکاوٹیں ہیں۔ انہیں سماجی نظام میں حائل رکاوٹیں اور ڈھانچہ جاتی حقائق کی وجہ سے تعلیمی اور انتظامی اونچائیوں کو چھونے میں بھی چیلنج درپیش ہیں۔
ایس ٹی ای ایم میں خواتین کی شرکت میں اضافے کے ڈی ایس ٹی کا عزم وگیان جیوتی پروگرام کے ذریعے لڑکیوں کی صلاحیتوں کو فروغ دے کر اور سائنس میں ان کی دلچسپی کو آگے بڑھا کر کیا جا رہا ہے جس سے خواتین کے لیے ایک ایسا ماحول پیدا ہو کہ وہ درپیش چیلنجوں کے باوجود سماج میں پھل پھول سکیں۔
یکسر تبدیلی لانے والے اداروں کے لیے صنفی ترقی  اداروں ، خواتین کی یونیورسٹیوں میں اختراع اور مہارت کے لیے یونیورسٹی تحقیق کے انضمام  میں صنفی توازن لانے کی ایک کوشش ہے۔ جس کا مقصد ایسی یونیورسٹیوں میں جہاں صرف خواتین پڑھتی ہیں بنیادی ڈھانچے کو بہتر بنانا اور سائنس ، ٹکنالوجی ، انجینئرنگ ، ریاضیات اور دواؤں  کے شعبے میں اور انہیں ان کی صلاحیتوں اور جوش ولولے کو فروغ دینے کے لیے بین الاقوامی سطح کے کچھ بہترین سائنسی اداروں سے واقف کرانا ہے۔
کیوری پروگرام کی مدد سے کیوری، کی مدد والی یونیورسٹیوں میں انڈر گریجویٹ، پوسٹ گریجویٹ اور پی ایچ ڈی سطح پر طالبات کے اندراج میں خاطر خواہ اضافہ ہوا ہے۔ اس کی وجہ سے نیٹ / گیٹ کی کامیاب طالبات کی تعداد میں بھی اضافہ ہوا ہے۔ عمدہ قسم کی لیباریٹریز کی دستیابی سے اضافی فنڈ میں بھی اضافہ ہوا ہے۔ جس کے نتیجے میں کافی زیادہ موثر رسائل و جرائد کی اشاعت ہو رہی ہے۔
بھارت امریکہ سائنس و ٹکنالوجی فورم کے ساتھ مل کر چلائے جانے والے ویسٹیم پروگرام سے بہت سی خاتون سائنسدانوں کو بین الاقوامی موقعے فراہم ہوئے ہیں۔ تقریباً 40 خاتون سائنسدانوں نے اپنے تحقیقی کام کی آگے بڑھانے اور اپنی تحقیق سے متعلق جدید ترین ٹکنالوجی کی تربیت حاصل کرنے کے لیے دو بیچز میں امریکہ کے دورے کیے ہیں۔
۔۔۔
م ن ۔ اس۔ ت ح ۔
07.03.2021
U –2231
(Visitor Counter : 84